jkorsvik/nowiki_second_scrape_merged huggingface dataset:
Den Beste Sykkel

Den Beste Sykkel, også kjent som DBS, er et norsk sykkelmerke fra Sandnes. 


== Bakgrunn ==
Selskapet ble grunnlagt av Jonas Øglænd i 1892 i Sandnes, den gang under navnet Øglænd Cyklelager. I starten var det en agent for den tyske produsenten Hengstberg, senere også for det amerikanske merket The World. Øglænd monterte selv syklene. Andre merker som Øglænd også monterte var Fram og Viking. I 1906 åpnet Øglænd sin nye sykkelfabrikk i Langgata 6 i Sandnes, der startet selskapets egen produksjon av sykler. I 1932 tok Øglænd i bruk merkenavnet Den Beste Sykkel (DBS) etter en navnekonkurranse. Det var en 12 år gammel gutt som kom med det vinnende forslaget. I de følgende årene vokste DBS, og i 1949 eksporterte de sin første sykkel.
I løpet av 1960-årene gjorde konkurransen at fortsatt sykkelproduksjon krevde modernisering av produksjonen. Som et svar på dette bygde DBS en ny sykkelfabrikk på Kvål industriområde (Ganddal) i Sandnes som stod klar i 1972. Etter hvert begynte selskapet å slite med konkurransen fra lavkostland i Østen, spesielt Kina. I 1989 ble Øglænd DBS AS solgt til svenske Monark, som igjen ble en del av konsernet Cycleurope i 1996, som står bak merker som Monark, Crescent, Peugeot og Bianchi. Det er i dag ikke lenger sykkelproduksjon ved sykkelfabrikken i Sandnes og produktutvikling, markedsføring, salg og logistikk styres fra Oslo.


== Andre sykkelmerker som ble produsert av DBS ==
Svithun: Varemerke for Maskinhuset i Stavanger, brukt på sykler solgt av bl.a. Gresvig, G-Sport.
Vello: Brukt på sykler solgt gjennom Samvirkelagene.
Trygg, montert av Helleberg på Lillehammer.
Eiker, Brukt på sykler sammensatt og solgt gjennom Mjøndalen sport.


== Noen sykkelmodeller produsert av DBS ==

		
		
		


== Referanser ==


== Eksterne lenker ==
(en) Den Beste Sykkel – kategori av bilder, video eller lyd på Commons

DBS hjemmeside
Vi besøker en stor norsk sykkelfabrikk, Teknikk for alle,  Nr. 12, 1949.
Lee Grant

Lee Grant (født Lyova Haskell Rosenthal 31. oktober 1927 i New York) er en amerikansk skuespiller og regissør.
Grant vant Oscar for beste kvinnelige birolle for rollen som Felicia Carr i filmen Shampoo (1975).


== Referanser ==


== Eksterne lenker ==
(en) Lee Grant på Internet Movie Database 
(sv) Lee Grant i Svensk Filmdatabas 
(da) Lee Grant på Filmdatabasen 
(da) Lee Grant på Scope 
(fr) Lee Grant på Allociné 
(en) Lee Grant på AllMovie 
(en) Lee Grant hos Turner Classic Movies 
(en) Lee Grant hos The Movie Database 
(en) Lee Grant hos Internet Broadway Database 
(en) Lee Grant på Internet Broadway Database
(en) Lee Grant på Internet Off-Broadway Database
Artikkelen har ingen egenskaper for filmpersondatabaser i Wikidata
Tatum O’Neal

Tatum Beatrice O'Neal (født 5. november 1963 i Los Angeles i California) er en amerikansk skuespiller og Oscarvinner.


== Bakgrunn ==
Tatum er datter til skuespilleren Ryan O'Neal. Hun var gift med tennisspilleren John McEnroe 1986–1994, sammen har de to sønner og en datter. 


== Narkotikamisbruk ==
Tatum begynte tidlig med narkotika og var avhengig av kokain som 20-åring. Hun ble så avhengig av heroin og mistet foreldreretten til barna i 1989. Hun har gjennomgått flere avvenningbehandlinger, men ble tatt på åpen gate i New York i 2008 da hun kjøpte crack. Hun sa senere på The Oprah Winfrey Show show at hun har vært stoffri et år og at hun var i ferd med å sprekke da hun ble tatt.


== Karriere ==
Tatum var stor barnestjerne på 1970-tallet, og for sin rolle som  «Addie Loggins» i filmen Paper Moon vant hun i 1973 en Oscar for beste kvinnelige birolle. Hun er den den yngste skuespiller noensinne (10 år) som har vunnet Oscar. 


== Filmografi ==


== Referanser ==


== Eksterne lenker ==
(en) Tatum O'Neal på Internet Movie Database 
(sv) Tatum O'Neal i Svensk Filmdatabas 
(da) Tatum O'Neal på Filmdatabasen 
(da) Tatum O'Neal på Scope 
(fr) Tatum O'Neal på Allociné 
(en) Tatum O'Neal på AllMovie 
(en) Tatum O'Neal hos Turner Classic Movies 
(en) Tatum O'Neal hos Rotten Tomatoes 
(en) Tatum O'Neal hos The Movie Database
Pergamonalteret

Pergamonalteret er navnet på monumentalalter viet til Zevs, eller ifølge andre kilder Athene, med en størrelse på omkring 36 x 34 meter, som ble oppført mellom år 180 og 159 f.Kr. av den pergameniske herskeren Eumenes II på Borgfjellet ved Pergamon. Utsmykningen viser gigantenes kamp mot gudene i gresk mytologi. Innvendig fremstilles Telefos-myten i marmor.
9. september 1878 begynte Carl Humann på oppdrag fra Berlins museer sine utgravninger på Borgfjellet ved Pergamon. Utgravningene varte til 1886. Mot å betale 20 000 mark fikk han overføre sine funn fra Pergamon til Berlin.
Mellom 1897 og 1899 ble det bygget et museum for Pergamonalteret av Fritz Wolff, som ble åpnet i 1901 med avdukingen av bysten av Humann av Adolf Brütt. I 1930 ble en ny bygning fullført, Pergamonmuseet.

		
		


== Eksterne lenker ==
Mal:Commons3
Anti-Flag

Anti-Flag er et punk-rock-band fra Pittsburgh i Pennsylvania, USA. 
Bandet er kjent for aggressive politiske tekster og er sterkt i mot nasjonalisme og fascisme.
Anti-Flag består i dag av; Justin Sane (gitar, vokal), Pat Thetic (trommer), Chris Head (komp. gitar, kor) og Chris #2 (bass, vokal). De begynte så smått i 1988, og har utviklet seg til å bli et hardt-arbeidende band som turnerer verden rundt med sitt fredsbudskap. De er alle samfunnsengasjerte, jobber for dyrenes rettigheter og er  vegetarianere.
For å gi ut sin musikk, har de startet plateselskapet A-F Records, som også har signert en rekke andre grupper. 


== Eksterne lenker ==
(en) Offisielt nettsted 
(en) Anti-Flag – kategori av bilder, video eller lyd på Commons 
(en) Anti-Flag – galleri av bilder, video eller lyd på Commons 
(en) Anti-Flag på Apple Music 
(en) Anti-Flag på Discogs 
(en) Anti-Flag på MusicBrainz 
(en) Anti-Flag på Spotify 
(en) Anti-Flag på Songkick 
(en) Anti-Flag på Last.fm 
(en) Anti-Flag på Genius — sangtekster 
(en) Anti-Flag på AllMusic 
Anti-Flag på Twitter 
Anti-Flag på Facebook 
Anti-Flag på Instagram 
Anti-Flag på YouTube 
Anti-Flag på Myspace 
Anti-Flag på Patreon
Eileen Heckart

Anna Eileen Heckart (født 29. mars 1919 i Columbus i Ohio, død 31. desember 2001 i Norwalk i Connecticut) var en amerikansk skuespiller. 
Heckart vant Oscar for beste kvinnelige birolle for rollen som fru Baker i filmen Sommerfugler er fri (1972). Hun har fått en stjerne på Hollywood Walk of Fame.


== Filmografi (utvalg) ==

1956 – Bus Stop


== Referanser ==


== Eksterne lenker ==
(en) Eileen Heckart på Internet Movie Database 
(sv) Eileen Heckart i Svensk Filmdatabas 
(da) Eileen Heckart på Filmdatabasen 
(da) Eileen Heckart på Scope 
(fr) Eileen Heckart på Allociné 
(en) Eileen Heckart på AllMovie 
(en) Eileen Heckart hos Turner Classic Movies 
(en) Eileen Heckart hos The Movie Database 
(en) Eileen Heckart hos Internet Broadway Database 
(en) Eileen Heckart på Internet Off-Broadway Database
Cloris Leachman

Cloris Leachman (født 30. april 1926 i Des Moines i Iowa, død 26. januar 2021 i Encinitas i California) var en amerikansk skuespiller.
Leachman vant en Oscar for beste kvinnelige birolle for sin rolle som Ruth Popper i filmen Siste forestilling (The Last Picture Show) i 1971. Hun spilte også Frau Blücher i filmkomedien Frankenstein Junior.
Leachman har en stjerne på Hollywood Walk of Fame.
Om natten 27. januar 2021 døde hun i sitt hjem i Encinitas i California, 94 år gammel. Hu fikk slag, med covid-19 som en faktor.


== Filografi (utvalg) ==

1955 – Kyss meg til døde

1971 – Siste forestilling

1974 – Frankenstein Junior

1977 – Høydeskrekk

1979 – Muppetfilmen

1981 – Helsprø verdenshistorie

1981 – Laputa – himmelslottet

1999 – Gutten og jernkjempen

1999 – Musikk fra hjertet

2000 – Knute på tråden

2003 – Bad Santa

2005 – The Longest Yard

2013 – Croods

2007 – Death Sentence

2007 – Ponyo på klippen ved havet

2018 – I Can Only Imagine


== Referanser ==


== Eksterne lenker ==
(en) Cloris Leachman – kategori av bilder, video eller lyd på Commons 
(en) Cloris Leachman – galleri av bilder, video eller lyd på Commons 
(en) Cloris Leachman på Internet Movie Database 
(sv) Cloris Leachman i Svensk Filmdatabas 
(da) Cloris Leachman på Filmdatabasen 
(da) Cloris Leachman på Scope 
(fr) Cloris Leachman på Allociné 
(en) Cloris Leachman på AllMovie 
(en) Cloris Leachman hos Turner Classic Movies 
(en) Cloris Leachman hos Rotten Tomatoes 
(en) Cloris Leachman hos The Movie Database 
(en) Cloris Leachman hos Internet Broadway Database 
(en) Cloris Leachman på Internet Broadway Database
Alessandro Nesta

Alessandro Nesta (født 19. mars 1976) er en italiensk fotballtrener og tidligere fotballspiller.
Han betraktes av mange som en av verdens beste stoppere, og da kampfiksingsskandalen rammet flere italienske storklubber, viste klubber som Chelsea FC interesse. Nesta valgte likevel å fortsette karrieren som Milanspiller.
Nesta debuterte i Serie A 13. mars 1994, for SS Lazio mot Udinese Calcio.


== Landslagskarriere ==
Nesta debuterte for Italia mot Moldova 5. oktober 1996, og har gitt seg på landslaget etter å ha vært plaget av skader i to VM-sluttspill, i 2002 og 2006. Han var også aktuell før VM i 1998, men ble ikke tatt ut i troppen, også da på grunn av skade.


== Privatliv ==
Den 30. mai 2007 giftet han seg med Gabriela Pagnozzi, som han fikk en datter – Sofia – med den 19. oktober 2006.


== Referanser ==


== Eksterne lenker ==
(en) Alessandro Nesta – kategori av bilder, video eller lyd på Commons 
(en) Alessandro Nesta på Internet Movie Database 
(en) Alessandro Nesta på Discogs 
(de) Alessandro Nesta – Munzinger Sportsarchiv 
(en) Alessandro Nesta – Olympedia 
(en) Alessandro Nesta – Sports-Reference (OL-resultater – arkivert) 
(en) Alessandro Nesta – FIFA 
(en) Alessandro Nesta – UEFA 
(en) Alessandro Nesta – Major League Soccer 
(fr) Alessandro Nesta – LÉquipe 
(en) Alessandro Nesta – Transfermarkt 
(en) Alessandro Nesta – Transfermarkt (manager) 
(en) Alessandro Nesta – national-football-teams.com
Jüdisches Krankenhaus Berlin

Jüdisches Krankenhaus Berlin (JKB) er det jødiske sykehuset i Berlin, og ligger i Gesundbrunnen, nord i bydelen Mitte. Det er nå et universitetssykehus tilknyttet Charité, og dets historie går tilbake til 1756. Sykehuset er et akuttsykehus med vekt på akuttmedisin, kirurgi, indremedisin, psykiatri, nevrologi, anestesiologi, radiologi, plastisk kirurgi i tillegg til sykepleierutdannelse. Det behandler både jøder og ikke-jøder, og har 363 senger.


== Historie ==
Det første Juden Lazarett ble grunnlagt i 1756 i Berlin i Oranienburger Straße. Det ble drevet av den jødiske menigheten, og var på det tidspunktet det eneste sykehuset i Tyskland drevet av jøder. På grunn av plassmangel ble sykehuset i 1861 flyttet til Auguststraße i umiddelbar nærhet av Neue Synagoge, som ble innviet 1866. Den nye sykehusbygningen ble oppført av Eduard Knoblauch i klassisistisk stil. På grunn av sine internasjonalt renommerte leger, moderne behandlingsmetoder og nærheten til universitetssykehuset Charité, ble det jødiske sykehuset ofte kalt Kleine Charité.
Sykehuset hadde også høy anseelse blant ikke-jøder og pasienttallet vokste jevnt. Dette gjorde det nødvendig å flytte enda en gang, og i sykehuset tok i 1914 i bruk en klinikkbygning i tidlig moderne stil i Exerzierstraße (idag Iranische Straße) i Wedding.
Under det nasjonalsosialistiske styret ble det først forbudt for sykehuset å behandle ikke-jøder, og ikke-jøder ble tvunget til å slutte i sine jobber ved sykehuset. Trusselen om stengning, plyndringer og dårlig tilgang til nødvendig utstyr og medisiner gjorde sykehusdriften svært vanskelig. Det ble opprettet Gestapo- og politistasjoner, og etter at sykehuset ble sperret for almenheten ble det gradvis forandret til ghetto og brukt for oppsamling av Berlins jøder. Ved krigens slutt oppholdt det seg fremdeles knapt 370 pasienter, 1000 internerte og 76 fanger på politistasjonen på sykehusområdet.
Umiddelbart etter krigen ble den regulære sykehusdriften tatt opp igjen. Sykehuset har blitt utvidet flere ganger siden. Fordi Berlins store jødiske befolkning (den jødiske menigheten hadde hatt 170 000 medlemmer) var nesten helt forsvunnet etter krigen, var den lille jødiske menigheten ikke i stand til å finansiere sykehuset alene, og det ble omgjort til en offentligrettslig stiftelse, underlagt den jødiske menigheten og delstaten Berlin. Sykehuset behandler både jøder og ikke-jøder.  Antallet jødiske innbyggere i Berlin og dermed pasientgrunnlaget har vokst betydelig de senere årene.


== Eksterne lenker ==
Offisielt nettsted 
(en) Jüdisches Krankenhaus Berlin – kategori av bilder, video eller lyd på Commons
Doctor juris

Doctor juris (forkortet dr. juris eller dr.jur.) er en tradisjonsrik betegnelse på en juridisk doktorgrad, og i nyere tid særlig betegnelsen på den juridiske forskningsdoktorgraden som ble brukt i Danmark og Norge. Graden er en av de tre tradisjonelle doktorgradene i de klassiske universitetsdisiplinene med røtter fra middelalderens universiteter.


== Danmark og Norge ==
Graden ble opprettet ved grunnleggelsen av Københavns Universitet i 1479. I Norge ble graden etter oppløsningen av den dansk-norske unionen formelt etablert med universitetsfundasen av 1824. Graden ble første gang tildelt ved Det Kongelige Frederiks Universitet i 1876. Totalt ble det tildelt 113 dr. juris-grader ved universitetet frem til 1999. Som følge av «Kvalitetsreformen» ble graden faset ut i Norge frem til 2008, og erstattet av philosophiae doctor (ph.d.).
Den dansk-norske graden er direkte sammenlignbar med den svenske graden juris doktor. Graden Doctor Juris finnes dessuten i Tyskland, men betegner der en noe lavere grad. I Storbritannia og USA finnes graden Juris Doctor (JD) som tilsvarerer en kandidatutdannelse.
I Danmark omtales graden gjerne som en høyere doktorgrad, for å skille den fra «den lavere doktorgrad» (ph.d.).
Oh Gloria Inmarcesible!

Oh Gloria Inmarcesible! er nasjonalsangen til Colombia.


== Sangteksten ==


== Referanser ==
Åge Austheim

Åge Austheim (født 20. november 1983 i Kristiansund) er en norsk lege og politiker (FrP).
Han vokste opp på Frei utenfor Kristiansund. Austheim har spesiell studiekompetanse fra realfagslinjen ved Atlanten videregående skole i Kristiansund fra 2002, medisinsk embedseksamen fra Norges teknisk-naturvitenskapelige universitet i Trondheim fra 2008 og autorisasjon som lege fra 2010. Han er ansatt som lege ved Kristiansund sykehus.
Austheim var 2. nestformann i Fremskrittspartiets Ungdom 2006–2008 og medlem av Frei kommunestyre 2003–2007. Han er 2. vararepresentant til Stortinget fra Møre og Romsdal fra 2005, styremedlem i Rusbehandling Midt-Norge fra 2006, medlem av Kristiansund bystyre og Møre og Romsdal fylkesting fra 2007. I Kristiansund er han medlem av formannskapet, mens han i Møre og Romsdal er nestleder i utdanningsutvalget.


== Eksterne lenker ==
(en) Åge Austheim – kategori av bilder, video eller lyd på Commons 
(no) Åge Austheim hos Stortinget 
(no) Åge Austheim hos Norsk senter for forskningsdata
Judge

Judge var et straight edge hardcore-band fra New York som eksisterte mellom 1987 og 1991. Det ble startet av Mike «The Judge» Ferraro og John Porcelly da Youth of Today, der de begge spilte, ble midlertidig oppløst, og på sin første utgivelse, EPen New York Crew, trakterte Porcelly gitar og bass, mens The Judge sang og spilte trommer. Etter at Youth of Today kom sammen igjen, uten The Judge, fortsatte prosjektet og ble supplert med Jimmy Yu og Luke Abbey på bass og trommer, som ikke lenge etterpå ble erstattet av Matt Pincus og Youth of Todays nye trommeslager Sammy Siegler.
I 1989 spilte bandet inn det som skulle bli deres første LP. De var imidlertid så misfornøyd med resultatet, først og fremst fordi de mente de var neglisjert av studiopersonalet, at de valgte å kun trykke den opp i 110 eksemplarer under tittelen Chunk King Can Suck It (plata var spilt inn på Chunk King Studios) som utelukkende ble distribuert til dem som hadde forhåndsbestilt plata. Den er imidlertid senere kommet i flere piratutgaver. De valgte imidlertid å spille den inn på nytt senere samme år, men utelot to av de opprinnelige låtene og la til en ny. Resultatet ble Bringin' It Down, en plate som av mange regnes som en milepæl innen straight edge-musikken. Før de ble oppløst ga de også ut en ny 7" There Will Be Quiet....
Judge var gjennom hele sin eksistens et kontroversielt band, ikke minst på grunn av sine militante og konfrontative tekster. The Judge har imidlertid i ettertid innrømmet at dette var bevisst. Etter hvert som straight edge-scenen i New York hadde vokst hadde også motstanden mot bevegelsen økt, og mye av bakgrunnen for bandet var å «bekrefte» ryktene og fordommene som fantes, og nettopp denne «tøffheten» og erkjennelsen av at de faktisk ble tatt på ordet blant mange straight edge're rundt omkring var mye av grunnen til at bandet ble oppløst. Også musikalsk pløyet Judge ny jord, sammenlignet med andre straight edge-band spilte de svært tung musikk, påvirket vel så mye av heavy metal som punk, og som sådan var Judge en forløper for senere straight edge-band som Earth Crisis og Snapcase.
Etter at Judge ble oppløst trakk The Judge seg fra straight edge-scenen, men han har senere gitt ut en LP med bandet Mike Judge and Old Smoke og jobber i dag som lastebilsjåfør. Porcelly har blant annet spilt i Shelter og er i dag medlem av Hare Krishna-bevegelsen, men i den senere tiden har han blant annet spilt sammen med bandet Bold. Siegler har siden spilt i en rekke band, blant annet Gorilla Biscuits, Civ, Limp Bizkit, Glassjaw og Rival Schools United by Fate, og spiller i dag i Nightmare of You. Pincus, på sin side, driver plateselskapet Some Records, mens Yu er buddhistmunk.


== Offisiell diskografi ==
New York Crew (7", Schism Records 1988/Revelation Records 1989)
Chung King Can Suck It (LP, Revelation Records 1989)
Bringin' It Down (LP/CD, Revelation Records 1989)
There Will Be Quiet... (7"/MCD, Revelation Records 1990)
What It Meant: The Complete Discography (CD/2xLP)


== Eksterne lenker ==
(en) Judge på Discogs 
(en) Judge på MusicBrainz 
(en) Judge på Songkick 
(en) Judge på AllMusic
Forlik

Forlik eller forliksavtale brukes som juridisk betegnelse på en oppnådd enighet i en rettstvist mellom parter.Forlik kan inngås i et rettsmøte som et rettsforlik, og har da rettslige virkninger omtrent som en rettskraftig dom. Dette vil si at tvisten som rettsforliket omfatter, er endelig avgjort, og bare kan endres rettslig gjennom en gjenopptakelse. 
Et utenrettslig forlik vil normalt være som en vanlig avtale mellom partene.
I annen språkbruk forekommer også uttrykket «å forlike seg» om å bli enige om noe man har vært uenige om.


== Trygdemål ==
I norrøn tid ble det lest opp trygdemål etter at et forlik var inngått og bøtene betalt, som nevnt i Ynglingesagaen («det ble bundet med ed og trygdemål»).Partene skulle sammen holde i en hellig bok og gi hverandre håndslag i vitners nærvær. Et trygdemål fra Island: 
«Saker var det mellom N og NN, nå er de forlikte og gods bøtt med fullgode penger, og frem kommet dem i hende som ha skal, slik som domsmenn dømte, skjønnsmenn satte, takstmenn takserte, granskningsmenn gransket. Dere skal være forlikte menn, og kunne være sammen i gilde og gjestebud, på ting og på stevne, ved kirke og kongehus, og alle steder der menn samles, da skal dere være så forlikte som om dette aldri hadde vært mellom dere. Dere skal dele kniv og kjøttstykke og alle ting mellom dere som frender, og ikke som fiender. Om saker siden kommer opp mellom dere annet enn det som godt er, det skal med gods bøtes, og spyd ikke rødfarges. Men den av dere som bryter gjort forlik, eller dreper mot gitt trygd, da skal han som varg være jagende og jaget, så vide som menn videst varger jager, kristne menn kirke søker, hedenske menn i hov bloter, ild brenner, jord gror, veslegutt roper på mor, og mor gir veslegutt mat, folk tenner ild, skip seiler, skjold blinker, sol skinner, snø faller, finn går på ski, furu vokser, falken flyr den vårlange dagen med jevn bør under begge vinger, himmelen hvelver seg, verden er bygd, vinden tuter, vann renner mot havet, karfolk sår korn. Han skal holdes borte fra kirker og kristne menn, fra Guds hus og menns hus, fra hver heim utenom helvete.»


== Referanser ==
Rettskraft

Rettskraft er et prosessrettslig begrep som betegner at en rettslig avgjørelse (dom eller kjennelse) er «endelig», det vil si at man ikke kan få avgjørelsen overprøvet av en annen rettsinstans ved hjelp av ordinære rettsmidler (anke eller kjæremål).


== Formell rettskraft ==
I videre forstand betegnes definisjonen ovenfor som den formelle siden av rettkraftbegrepet, i motsetning til den materielle (se nedenfor). En rettsavgjørelse blir formelt rettskraftig når fristen for å angripe den er utløpt, eventuelt tidligere dersom begge parter erklærer at de ikke vil angripe avgjørelsen. Avgjørelser avsagt av Norges Høyesterett kan ikke angripes, og er derfor rettskraftige med en gang de er avsagt. Når en avgjørelse er rettskraftig finnes det likevel en snever mulighet for å få den overprøvet, nemlig ved ekstraordinære rettsmidler, såkalt gjenopptakelse.


== Materiell rettskraft ==
Den materielle siden av rettskraftvirkningen (som inntrer når avgjørelsen er formelt rettskraftig) er at senere saker om forhold som allerede er rettskraftig avgjort, skal avvises av retten på eget tiltak (negativ rettskraftvirkning). Dessuten er det slik at hvis retten i en senere sak må basere avgjørelsen på forhold som allerede er rettskraftig avgjort, skal den rettskraftige avgjørelsen legges til grunn uten noen videre prøvning av forholdet (positiv rettskraftvirkning). Dersom det i en sak mellom A og B er avgjort at A er eier av et hus, skal retten således legge dette til grunn i en senere tvist om plikt for B til å betale leie for bruk av huset. Hevder B på nytt at huset er hans, skal retten ikke ta hensyn til dette (unntak gjelder naturlig nok der Bs anførsler baseres på senere inntrådte fakta, f.eks. at han har kjøpt huset av A siden den forrige avgjørelsen ble avsagt).


== Hvem rettskraften kan gjøres gjeldende mot ==
Som utgangspunkt er rettskraftvirkningen bare gjeldende mellom sakens parter. Saken nevnt ovenfor mellom A og B om eiendomsretten til et hus hindrer således ikke C i å gå til sak mot A og hevde at det er han som er eier av huset. Dette er en naturlig følge av at C ikke kan bindes av en rettslig
prosess han ikke tok del i, og således ikke hadde mulighet til å påvirke på noen måte. Det finnes imidlertid visse lovfestede unntak fra denne hovedregelen, som medfører at avgjørelser binder også andre enn partene, såkalt utvidet rettskraftvirkning. Et eksempel finner man for aksjeselskapers vedkommende i aksjeloven § 5-22 om ugyldighetssøksmål mot generalforsamlingens beslutninger. Finner retten at beslutningen er ugyldig binder dette alle aksjonærene i selskapet, ikke bare de som har vært med på å reise saken, jf. § 5-24.


== Se også ==
Litispendens
Gjentatt straffeforfølgning